

**SAŽETAK POZIVA**

**Poziv na dodjelu bespovratnih sredstava**

**Izrada strategija zelene urbane obnove**

*otvoreni postupak u modalitetu privremenog poziva*

Ovaj poziv se financira iz Mehanizma za oporavak i otpornost

# **Cilj poziva**

Ovim Pozivom pružat će se potpora u pripremi Strategija zelene urbane obnove u svrhu poticanja razvoja zelene infrastrukture u urbanim područjima i kružnog gospodarenja prostorom i zgradama, kako bi se osigurali temelji razvoja održivog prostora s naglaskom na razvoj zelene infrastrukture i integraciju rješenja zasnovanih na prirodi, integraciju modela kružnog gospodarenja prostorom i zgradama, jačanje otpornosti na rizike i klimatske promjene te kao podrška općem održivom razvoju. Pod Strategijom zelene urbane obnove podrazumijeva se akt strateškog planiranja od značaja za jedinice lokalne i područne (regionalne) samouprave, a koji se odnosi na ostvarenje ciljeva razvoja zelene infrastrukture, integraciju NBS rješenja (eng. Nature Based Solutions), unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike.

Projektni prijedlozi koji se odnose na područja u kojemu je proglašena prirodna nepogoda zbog potresa imat će prednost prilikom odabira.

U sklopu ovog Poziva dodjeljuju se bespovratna sredstva koja će se koristiti za izradu minimalno 10 Strategija na lokalnoj razini.

# **Ukupna raspoloživa sredstva**

Ukupan raspoloživ iznos bespovratnih sredstava za dodjelu u okviru ovog Poziva je 2.500.000,00 kuna, odnosno 331.807,02 eura.

# **Raspoloživa sredstva po prijavitelju**

Najniži, odnosno najviši iznos bespovratnih sredstava koji se može dodijeliti pojedinom projektu iznosi:

* najniži iznos **100.000,00 kuna**,odnosno 13.272,28 eura
* najviši iznos **250.000,00 kuna**,odnosno 33.180,70 eura

# **Predviđeni intenzitet potpore (stopa sufinanciranja) prihvatljivih troškova[[1]](#footnote-1)**

|  |  |  |
| --- | --- | --- |
| **Aktivnost** | **Stopa sufinanciranja** | **Maksimalni iznos bespovratnih sredstava** |
| **Izrada Strategija zelene urbane obnove** | 100% | 250.000,00 kuna, odnosno 33.180,70 eura  |
| **Upravljanje projektom i administracija** | 100% | 5.000,00 kuna, odnosno 663,61 eura |
| **Promidžba i vidljivost projekta** | 100% | 5.000,00 kuna, odnosno 663,61 eura |

# **Prihvatljivi prijavitelji**

Prihvatljivi prijavitelji u sklopu ovog Poziva mogu biti:

* **jedinice lokalne samouprave i Grad Zagreb**

# **Prihvatljive aktivnosti**

Prihvatljive aktivnosti koje se mogu sufinancirati u okviru ovog Poziva:

1. **Izrada strategije zelene urbane obnove:** izrada Strategije u skladu s obveznim i opcionalnim sadržajem propisanim Aneksom 1. Smjernice za izradu Strategija zelene urbane obnove
2. **Upravljanje projektom i administracija**: savjetodavne usluge koje pružaju vanjski konzultanti za izradu Obrazaca za prijavu projektnog prijedloga, administracija, poslovi upravljanja projektom, financijskog upravljanja i izvještavanje, planiranje i izrada dokumentacije za nadmetanje prema Zakonu o javnoj nabavi („Narodne novine“, br. 120/16) za obveznike istog
3. **Promidžba i vidljivost projekta**: naljepnice, priopćenja ili konferencije za medije, izrada web stranice itd.

# **Geografska ograničenja**

Prihvatljivo zemljopisno područje je Republika Hrvatska.

# **Administrativni podaci**

**Krajnji rok za dostavu** projektnih prijedloga je 30. studenoga 2022. godine do 16:00 h.

**Dostava (podnošenje)** projektnog prijedloga dozvoljena je najranije od 31. listopada 2022. godine u 9:00 h.

1. Maksimalni ukupni iznos bespovratnih sredstava koji se može prijaviti za mjere I.,II. i III. ne smije premašiti iznos 250.000,00 kuna (dvjestopedesettisućakuna), odnosno 33.180,70 eura (tridesettritisućestoosamdeseteuraisedamdesetcenti) kako je definirano točkom 1.4 Uputa [↑](#footnote-ref-1)